title: Komisijas Īstenošanas regula (ES) 2020/709 (2020. gada 20. maijs), ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Jambon de Bayonne” (AĢIN))

text:
                  28.5.2020

                  LV

                  Eiropas Savienības Oficiālais Vēstnesis

                  L 166/2

         KOMISIJAS ĪSTENOŠANAS REGULA (ES) 2020/709
         (2020. gada 20. maijs),
         ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Jambon de Bayonne” (AĢIN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Francijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi “Jambon de Bayonne”, kas reģistrēta saskaņā ar Komisijas Regulu (EK) Nr. 2139/98 (2).

                     (2)

                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (3).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

               IR PIEŅĒMUSI ŠO REGULU.

            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Jambon de Bayonne” (AĢIN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 20. maijā

                  Komisijas

               un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  Komisijas Regula (EK) Nr. 2139/98 (1998. gada 6. oktobris), ar ko papildina pielikumu Regulai (EK) Nr. 2400/96 par dažu nosaukumu iekļaušanu “Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā”, kurš paredzēts Padomes Regulā (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību (OV L 270, 7.10.1998., 7. lpp.).

            (3)  OV C 18, 20.1.2020., 39. lpp.


title: Komisijas Īstenošanas regula (ES) 2020/712 (2020. gada 25. maijs), ar ko groza I pielikumu Padomes Regulai (EEK) Nr. 2658/87 par tarifu un statistikas nomenklatūru un kopējo muitas tarifu

text:
                  29.5.2020

                  LV

                  Eiropas Savienības Oficiālais Vēstnesis

                  L 167/1

         KOMISIJAS ĪSTENOŠANAS REGULA (ES) 2020/712
         (2020. gada 25. maijs),
         ar ko groza I pielikumu Padomes Regulai (EEK) Nr. 2658/87 par tarifu un statistikas nomenklatūru un kopējo muitas tarifu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta e) apakšpunktu,
         tā kā:

                     (1)

                     Ar Regulu (EEK) Nr. 2658/87 ir izveidota preču nomenklatūra (turpmāk “KN”), kas iekļauta minētās regulas I pielikumā.

                     (2)

                     KN apakšpozīcijā 2403 99 10 ietilpst “košļājamā tabaka un šņaucamtabaka”, kas ir bezdūmu tabakas izstrādājumi.

                     (3)

                     Padomes Regula (EEK) Nr. 950/68 (2), ar kuru noteica kopējo muitas tarifu – KN priekšteci – pieņēma tikai četrās valodās: vācu, franču, itāļu un nīderlandiešu valodā. Šajās valodu versijās minētie izstrādājumi apakšpozīcijā 2403 99 10 vācu valodā tiek dēvēti par “Kautabak und Schnupftabak”, franču valodā – “tabac à mâcher et tabac à priser”, itāļu valodā – “tabacco da masticare e tabacco da fiuto” un nīderlandiešu valodā – “pruimtabak en snuif”.

                     (4)

                     Kopējā muitas tarifa angļu valodas versijā, kas datēta ar 1973. gadu un tādējādi ir jaunāka par vācu, franču, itāļu un nīderlandiešu valodas versijām, apakšpozīcijā 2403 99 10 minētie izstrādājumi tiek dēvēti par “chewing tobacco and snuff”(košļājamo tabaku un šņaucamtabaku).

                     (5)

                     Saistībā ar tabakas izstrādājumiem angļu valodā vārds “snuff” nozīmē pulverizētas tabakas izstrādājumu, ko ieelpo caur nāsīm, košļā vai novieto pret smaganām. Tādējādi KN angļu valodas un dažu citu valodu versijas ir radījušas neskaidrības par to, vai termins “snuff” būtu jāattiecina tikai uz izstrādājumiem, kurus var ieelpot caur degunu, vai arī uz pulverizētas tabakas izstrādājumiem, ko var novietot pret smaganām.

                     (6)

                     Savienības aktu visu valodu versijas ir autentiskas, bet jaunākās valodu versijās nedrīkst paplašināt vai ierobežot iepriekš pieņemto Savienības aktu darbības jomu.

                     (7)

                     No vācu, franču, itāļu un nīderlandiešu valodas versijām skaidri izriet, ka likumdevēja nolūks bija ierobežot KN apakšpozīcijā 2403 99 10 minētos izstrādājumus, attiecinot tos tikai uz košļājamo tabaku un tabakas izstrādājumiem, kurus var ieelpot caur degunu. Lai visā Savienībā nodrošinātu vienotu KN interpretāciju un tādējādi arī juridisko noteiktību, būtu jāgroza apakšpozīcijas 2403 99 10 formulējums, lai precizētu, ka termina “snuff” (šņaucamtabaka) nozīme būtu attiecināma tikai uz šņaucamtabaku.

                     (8)

                     Tāpēc Regula (EEK) Nr. 2658/87 būtu attiecīgi jāgroza.

                     (9)

                     Šajā regulā paredzētie pasākumi ir saskaņā ar Muitas kodeksa komitejas atzinumu,

               IR PIEŅĒMUSI ŠO REGULU.

            1. pants

                        Kombinētās nomenklatūras, kas ietverta Regulas (EEK) Nr. 2658/87 I pielikumā, otrās daļas 24. nodaļā KN koda 2403 99 10 rindu aizstāj ar šādu:

                                       “2403 99 10

                                       --- košļājamā tabaka un šņaucamtabaka (nazālā tabaka)

                                       41,6

                                       —”

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 1. janvāra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 25. maijā

                  Komisijas

                  un tās priekšsēdētājas vārdā –

               Philip KERMODE

                  Nodokļu politikas un muitas savienības ģenerāldirektorāta

                  ģenerāldirektora pienākumu izpildītājs

            (1)  OV L 256, 7.9.1987., 1. lpp.

            (2)  Padomes Regula (EEK) Nr. 950/68 (1968. gada 28. jūnijs) par kopējo muitas tarifu (OV L 172, 22.7.1968., 1. lpp.).


title: Komisijas Īstenošanas regula (ES) 2020/713 (2020. gada 27. maijs), ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam

text:
                  29.5.2020

                  LV

                  Eiropas Savienības Oficiālais Vēstnesis

                  L 167/3

         KOMISIJAS ĪSTENOŠANAS REGULA (ES) 2020/713
         (2020. gada 27. maijs),
         ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. panta b) punktu,
         ņemot vērā Eiropas Parlamenta un Padomes Regulu (ES) Nr. 510/2014 (2014. gada 16. aprīlis), ar kuru nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm un atceļ Padomes Regulas (EK) Nr. 1216/2009 un (EK) Nr. 614/2009 (2), un jo īpaši tās 5. panta 6. punkta a) apakšpunktu,
         tā kā:

                     (1)

                     Ar Komisijas Regulu (EK) Nr. 1484/95 (3) ir paredzēti sīki izstrādāti noteikumi par to, kā piemērojama papildu ievedmuitas nodokļu sistēma, un ir noteiktas reprezentatīvās cenas mājputnu gaļas un olu nozarē, kā arī ovalbumīnam.

                     (2)

                     Regulāri pārbaudot datus, uz kuriem balstīta reprezentatīvo cenu noteikšana mājputnu gaļas un olu nozarē, kā arī ovalbumīnam, kļuvis skaidrs, ka reprezentatīvās cenas konkrētu produktu importam ir jāgroza, ņemot vērā cenu svārstības atkarībā no produktu izcelsmes.

                     (3)

                     Tādēļ Regula (EK) Nr. 1484/95 ir attiecīgi jāgroza.

                     (4)

                     Ņemot vērā to, ka ir jānodrošina šā pasākuma piemērošana iespējami drīz pēc atjaunināto datu nosūtīšanas, šai regulai būtu jāstājas spēkā tās publicēšanas dienā,

               IR PIEŅĒMUSI ŠO REGULU.

            1. pants
            Regulas (EK) Nr. 1484/95 I pielikumu aizstāj ar šīs regulas pielikuma tekstu.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 27. maijā

                  Komisijas

                  un tās priekšsēdētājas vārdā –

               Lauksaimniecības un lauku attīstības ģenerāldirektorāta

                  Ģenerāldirektors

                  Wolfgang BURTSCHER

            (1)  OV L 347, 20.12.2013., 671. lpp.

            (2)  OV L 150, 20.5.2014., 1. lpp.

            (3)  Komisijas Regula (EK) Nr. 1484/95 (1995. gada 28. jūnijs), ar ko nosaka sīki izstrādātus noteikumus par papildu ievedmuitas sistēmas ieviešanu un reprezentatīvo cenu noteikšanu mājputnu gaļas un olu nozarē, kā arī ovalbumīnam, un atceļ Regulu Nr. 163/67/EEK (OV L 145, 29.6.1995., 47. lpp.).

            PIELIKUMS

                     “I PIELIKUMS

                                 KN kods

                                 Preču apraksts

                                 Reprezentatīvā cena
                                 (EUR/100 kg)

                                 Nodrošinājums, kas minēts 3. pantā
                                 (EUR/100 kg)

                                 Izcelsme  (1)

                                 0207 12 90

                                 Saldēti Gallus domesticus sugas mājputnu gaļas liemeņi, t. s. 65 % cāļi

                                 134,8

                                 0

                                 AR

                                 0207 14 10

                                 Atkauloti, saldēti Gallus domesticus sugas mājputnu gaļas gabali

                                 213,7
                                 192,9
                                 260,7
                                 219,0

                                 26
                                 34
                                 12
                                 24

                                 AR
                                 BR
                                 CL
                                 TH

                                 1602 32 11

                                 Termiski neapstrādāti Gallus domesticus sugas mājputnu gaļas izstrādājumi

                                 207,7

                                 24

                                 BR

               ”

               (1)  Valstu nomenklatūra ir noteikta Komisijas Regulā (ES) Nr. 1106/2012 (2012. gada 27. novembris), ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.).


title: Komisijas Īstenošanas regula (ES) 2020/714 (2020. gada 28. maijs), ar ko attiecībā uz elektronisko dokumentu izmantošanu oficiālo kontroļu un citu oficiālo darbību veikšanā un attiecībā uz pagaidu pasākumu piemērošanas laikposmu groza Īstenošanas regulu (ES) 2020/466 (Dokuments attiecas uz EEZ)

text:
                  29.5.2020

                  LV

                  Eiropas Savienības Oficiālais Vēstnesis

                  L 167/6

         KOMISIJAS ĪSTENOŠANAS REGULA (ES) 2020/714
         (2020. gada 28. maijs),
         ar ko attiecībā uz elektronisko dokumentu izmantošanu oficiālo kontroļu un citu oficiālo darbību veikšanā un attiecībā uz pagaidu pasākumu piemērošanas laikposmu groza Īstenošanas regulu (ES) 2020/466
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (1), un jo īpaši tās 141. panta 1. punktu,
         tā kā:

                     (1)

                     Regula (ES) 2017/625 cita starpā nosaka, kā dalībvalstu kompetentajām iestādēm jāveic oficiālās kontroles un citas oficiālās darbības. Tā Komisiju arī pilnvaro ar īstenošanas aktu pieņemt piemērotus pagaidu pasākumus, kas nepieciešami, lai ierobežotu riskus cilvēka, dzīvnieku un augu veselībai un dzīvnieku labturībai, ja tai ir liecības, ka kādas dalībvalsts kontroles sistēmas darbība ir nopietni traucēta.

                     (2)

                     Lai reaģētu uz pašreizējās, ar koronavīrusa slimību (Covid-19) saistītās krīzes izraisītajiem īpašajiem apstākļiem, Komisijas Īstenošanas regula (ES) 2020/466 (2) dalībvalstīm ļauj piemērot pagaidu pasākumus saistībā ar oficiālajām kontrolēm un citām oficiālajām darbībām. Minētā īstenošanas regula ar zināmiem nosacījumiem ļauj oficiālās kontroles un citas oficiālās darbības ar oficiālajiem sertifikātiem un oficiālajiem apliecinājumiem izdarīt, izmantojot šādu sertifikātu vai apliecinājumu elektronisku kopiju.

                     (3)

                     Lai nodrošinātu netraucētu tirdzniecību, būtu jāprecizē, ka oficiālās kontroles un citas oficiālās darbības var veikt, tām izmantojot sertifikāta vai apliecinājuma oriģināla kopiju, kas iesniegta ar konkrētiem elektroniskiem līdzekļiem. Turklāt būtu jāprecizē, ka pienākums minēto dokumentu oriģinālu iesniegt, tiklīdz tas ir tehniski iespējams, atkrīt, ja oficiālās kontroles un citas oficiālās darbības veiktas uz Tirdzniecības kontroles un ekspertu sistēmā (TRACES) sagatavoto un iesniegto elektronisko datu pamata.

                     (4)

                     Dažas dalībvalstis informējušas Komisiju un citas dalībvalstis par to, ka ar Covid-19 saistītās krīzes dēļ to kontroles sistēmu darbība ir nopietni traucēta un ka grūtības veikt oficiālās kontroles un citas oficiālās darbības pastāvēs arī pēc 2020. gada 1. jūnija. Lai reaģētu uz šiem nopietnajiem traucējumiem un sekmētu oficiālo kontroļu un citu oficiālo darbību plānošanu un veikšanu ar Covid-19 saistītās krīzes laikā, Īstenošanas regulas (ES) 2020/466 piemērošanas periods būtu jāpagarina līdz 2020. gada 1. augustam.

                     (5)

                     Tāpēc Īstenošanas regula (ES) 2020/466 būtu attiecīgi jāgroza.

                     (6)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulu (ES) 2020/466 groza šādi:

                        1)

                        regulas 4. pantu aizstāj ar šādu:

                           “4. pants

                              1.   Oficiālās kontroles un citas oficiālās darbības ar oficiālajiem sertifikātiem un oficiālajiem apliecinājumiem izņēmuma kārtā var izdarīt:

                                          a)

                                          uz tādas šādu sertifikātu vai apliecinājumu oriģināla kopijas pamata, kas darīta pieejama elektroniski, un ja vien persona, kas atbild par oficiālā sertifikāta vai oficiālā apliecinājuma uzrādīšanu, kompetentajai iestādei iesniedz paziņojumu, kas apliecina, ka oficiālā sertifikāta vai oficiālā apliecinājuma oriģināls tiks iesniegts tik drīz, cik tehniski iespējams; vai

                                          b)

                                          uz šādu sertifikātu vai apliecinājumu elektronisko datu pamata, ja vien kompetentā iestāde minētos datus sagatavojusi un iesniegusi TRACES.

                              2.   Veicot šā panta 1. punktā minētās oficiālās kontroles un citas oficiālās darbības, kompetentā iestāde ņem vērā attiecīgo dzīvnieku un preču neatbilstības risku un operatoru līdzšinējo sniegumu, proti, attiecībā uz šiem operatoriem veikto oficiālo kontroļu iznākumu un to, kā tie ievēro Regulas (ES) 2017/625 1. panta 2. punktā minētos noteikumus.”;

                        2)

                        regulas 6. panta otro daļu aizstāj ar šādu:

                                    “To piemēro līdz 2020. gada 1. augustam.”

            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2020. gada 2. jūnija.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 28. maijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 95, 7.4.2017., 1. lpp.

            (2)  Komisijas Īstenošanas regula (ES) 2020/466 (2020. gada 30. marts) par pagaidu pasākumiem ar mērķi ierobežot riskus cilvēka, dzīvnieku un augu veselībai un dzīvnieku labturībai laikā, kad koronavīrusa izraisītās slimības Covid-19 dēļ ir nopietni traucēta dalībvalstu kontroles sistēmu darbība (OV L 98, 31.3.2020., 30. lpp.).